open-index/open-wikipedia-markdown huggingface dataset:
Joma (spoločnosť)

**Joma** je španielska priemyselná spoločnosť, ktorá sa špecializuje na výrobu športových odevov a obuvi. Centrála spoločnosti sa nachádza v mestečku Portillo de Toledo, neďaleko administratívneho centra provincie Toledo (Španielsko).

## História
### 1965-2000
Spoločnosť založil v roku 1965 Fructuoso Lopez. Joma začínala výrobu svojho sortimentu s 8 zamestnancami. Časom si Joma vybudovala reputáciu spoľahlivého výrobcu vysokokvalitnej futbalovej obuvi, futbalových dresov, športovej obuvi a odevov na bežné nosenie. V roku 1992 získala spoločnosť prvé miesto medzi predajcami športovej obuvi v Španielsku. V roku 1997 sa Joma stáva lídrom v predaji futbalovej obuvi a oblečenia pre mini futbal vďaka vývoju nových typov športovej obuvi v spolupráci s futbalistami a poprednými odborníkmi. Firma založená ako malá prevádzka v Portillo de Toledo sa do roku 2000 pretransformovala na moderný podnik s prevádzkovými priestormi o celkovej rozlohe 70 000 m². Joma vybudovala vlastné vedeckovýskumné centrum, kde prebieha vývoj nových druhov športovej obuvi v spolupráci s Asociáciou výskumu obuvi v Tolede a Inštitútom biomechaniky vo Valencii.

### 2001-2010
V súčasnosti je Joma nadnárodnou spoločnosťou s rozvetvenou sieťou dcérskych spoločností v USA, Nemecku, Číne, Taliansku, Mexiku, Hongkongu, Paname a s rozbehnutou distribúciou svojich tovarov vo viac ako 70 krajinách. Spoločnosť má svoje podniky v Španielsku, Číne a v Mexiku, ktoré poskytujú zamestnanie viac ako 1000 pracovníkom. V roku 2007 sa Joma stala členom „Fóra uznávaných obchodných značiek Španielska” ako jedna zo 70 obchodných značiek krajiny, ktoré sú najviac rozšírené vo svete a sú lídrami vo svojom odvetví. V roku 2007 spoločnosť sponzorovala viac ako 40 profesionálnych športových tímov a viac ako 500 športovcov na celom svete. V roku 2009 spoločnosť uzatvorila sponzorskú zmluvu so Španielskou atletickou federáciou, na základe ktorej atléti tejto krajiny budú štyri roky vystupovať v športovom oblečení a obuvi značky Joma..

## Produkcia
Spoločnosť vyrába mužské, ženské a detské športové oblečenie a obuv pre futbal, tenis, fitnes, ľahkú atletiku a futsal.

## Vedenie spoločnosti
Prezident - Fructuoso Lopez, Predseda predstavenstva spoločnosti - Jose Manuel Lopez.

## Referencie


## Externé odkazy
* Oficiálna webová stránka Joma 
* Oficiálna webová stránka Joma na Ukrajine  
* Oficiálna webová stránka Joma v Bielorusku 

Kategória:Podniky v Španielsku
Jablunkovské medzihorie

thumb|Slovenská časť pohoria nad obcou Svrčinovec
**Jablunkovské medzihorie** (, ) je pohorie a zároveň geomorfologický celok v Západných Beskydách, rozprestierajúci sa na Slovensku, v Česku a Poľsku.

## Geografia
Jablunkovské medzihorie sa nachádza v okolí trojmedzia Slovenska, Česka a Poľska. V každom z týchto štátov zasahuje do katastrálnych území iba niekoľkých obcí: na Slovensku Svrčinovec, Čierne a Skalité, v Česku Mosty u Jablunkova, Písek, Bukovec a Hrčava a v Poľsku gminy Istebna, Rajcza a Milówka.

Pohorie hraničí na severe so Sliezskymi Beskydami, od ktorých ho oddeľuje dolina rieky Olše. Na východe hraničí so Żywieckymi Beskydami, na juhu s Kysuckými Beskydami. Na juhozápade prechádza pohorie do Turzovskej vrchoviny a na západe do Moravsko-sliezskych Beskýd. Na severozápade hraničí s Jablunkovskou brázdou.

Prevažne zalesnené pohorie leží väčšinou na území Slovenska. Najvyšší vrch je Kykula s nadmorskou výškou  na hranici s Poľskom. Rozloha českej časti pohoria je , čo z neho robí najmenšie pohorie v Česku. Najvyšší vrch je Gírová s 

V Poľsku pohorie tradične netvorilo samostatnú geomorfologickú jednotku, ale bolo naň nazerané ako na bližšie neurčenú časť Sliezskych Beskýd. Podľa aktualizovaného členenia Poľska z roku 2018 však pohorie tvorí novú jednotku pod názvom *Międzygórze Jabłonkowsko-Koniakowskie,* s najvyšším vrcholom Ochodzita ().

Pohorie odvodňujú na severe a západe rieky Lomná a Olše, ako aj Soła na severovýchode. Na juhu tečie rieka Čierňanka spolu s prítokmi.

## Doprava
Od križovatky vo Svrčinovci vedie južnými svahmi slovenskej časti pohoria trasa diaľnice D3. Hlboko zarezané priečne údolia prítokov Čierňanky prekonáva niekoľkými vysokými mostami. Tri z nich majú výšku okolo 60 m (most Vŕšok a most Čadečka v Čiernom a most Rieka v Skalitom) a najvyšší most Slovenska, most Valy, má výšku vyše 80 m. Okrem toho sa na trase nachádzajú dva tunely: tunel Svrčinovec a tunel Poľana. V sedle Príslop opúšťa komunikácia územie Slovenska a pokračuje do Poľska ako rýchlostná cesta S1, ktorá prechádza poľskou časťou pohoria smerom k Milówke. Na poľskom úseku sa nachádza ďalší tunel (tunel Emilia).

Údolím Čierňanky vedú cesta I/12 a železničná trať, ktorá zo štátnej hranice pokračuje okrajom poľskej časti smerom do Żywca. Západným okrajom vedú cesta I/11 a železničná trať údolím Šľahorovho potoka smerom k Jablunkovskému priesmyku a ďalej do Česka.

## Referencie

## Pozri aj
* Zoznam vrcholov v Jablunkovskom medzihorí

## Iné projekty

## Zdroje
* 

## Externé odkazy
* Jablunkovské medzihorie (slovenská časť) na OpenStreetMap
* Jablunkovské medzihorie (česká časť) na turistickej mape


Kategória:Pohoria na Slovensku
Kategória:Pohoria v Česku
Kategória:Pohoria v Poľsku
Kategória:Geomorfologické celky na Slovensku
Kategória:Geomorfologické celky v Česku
Kategória:Geografia Žilinského kraja
Kategória:Geografia Moravsko-sliezskeho kraja
Peninsula / Félsziget Festival

**Peninsula / Félsziget Festival** (, ) je hudobný festival, ktorý sa koná každoročne južne od mesta Kluž v Sedmohradsku (Rumunsko). Prvýkrát sa tu hralo v roku 2003.

## Festival podľa rokov

## Externé odkazy
* Oficiálna webstránka festivalu 

Kategória:Hudobné festivaly
Stanislav

**Stanislav** môže byť:
*prvé meno, pozri Stanislav (prvé meno)
*priezvisko, napr.:
**Ivan Stanislav
**Ján Stanislav
Pavstavač hlavatý

**Pavstavač hlavatý** (*Traunsteinera globosa*) alebo staršie **stavač hlavatý** (*Orchis globosa*) je  rastlina z rodu pavstavač (*Traunsteinera*) z čeľade vstavačovité (*Orchidaceae*).

## Rozšírenie
Južná a stredná časť Európy. Od Pyrenejí po Kaukaz. Je to horský druh. Na Slovensku v Karpatoch od Bielych Karpát po Poloniny.

## Opis
Je asi 30 až 70&nbsp;cm vysoká, má priamu byľ, málo listov ktoré odstávajú od byle a sú kopijovité. Kvety sú malé v hustom ihlanovitom klase, nahustené úplne na konci byle. Kvety sú ružové s tmavými bodkami.Kvitne od mája do augusta. Plod je tobolka.

## Ekológia
Suchšie a slnečné stanovištia až do horských oblastí. Obľubuje hlbšie výživné a vápenaté pôdy.

## Ohrozenie a ochrana
Medzinárodne je chránená dohodou CITES. Na Slovensku je hodnotený ako zraniteľný (VU - vulnerable), v Česku je to druh kriticky ohrozený (CR). V Česku je to druh §2 – silne ohrozený C2. V Česku aj na Slovensku tak ako aj v mnohých ďalších krajinách výskytu je zákonom chránená. Rastlinu ohrozuje trhanie do kytíc či herbárov a poškodzovanie stanovíšť mechanicky i chemickými prostriedkami.

## Iné projekty

## Externé odkazy
* Pavstavač hlavatý

Kategória:Vstavačovité
Kategória:Rastliny s ružovými kvetmi
Kategória:Zákonom chránené rastliny na Slovensku
Douglas C-47 Skytrain

**Douglas C-47 Skytrain** alebo **Dakota** (označenie používané u Britského, Austrálskeho a Novozélandského kráľovského letectva) je americké vojenské transportné lietadlo, ktoré bolo vyvinuté z civilného dopravného lietadla Douglas DC-3. Lietadlo slúžilo nielen ako dopravné, ale aj ako výsadkové, vlečné pre klzáky, prieskumné, záchranné a cvičné. Zúčastnilo sa druhej svetovej vojny (operácia Market-Garden, Overlord, Husky, Varsity a Avalanche), vojny v Kórei aj vo Vietname. V USA bolo vyrobených 10 654 kusov, okolo 2 000 ich bolo vyrobených licenčne v ZSSR ako Lisunov Li-2, ďalších 485 bolo vyrobených v Japonsku. Po druhej svetovej vojne slúžili C-47 od polovice 40. rokov aj u Československých aerolínií, Svitletu, česko-slovenského vojenského letectva, ministerstva dopravy v Prahe a Povereníctva dopravy v Bratislave.

Vo Vietname sa C-47 Skytrain najviac preslávil vo verzii AC-47 Gunship, skôr však bol známejší pod prezývkou *Spooky*. V tejto verzii mal na ľavej (pilotovej) strane na mieste posledných dvoch okien a trvalo otvorených nákladových dverí namontované tri kusy rotačných guľometov GAU-2A kalibru 7,62 mm a mal za úlohu krúžiť okolo cieľa a sústredenou paľbou zo všetkých troch guľometov naraz pokryť cieľ intenzívnou paľbou, preto aj prezývka „Spooky“ (strašidlo), keďže takéto útoky boli väčšinou pomerne efektívne.

## Špecifikácie (C-47B-DK)
right|300px

### Technické údaje
* **Posádka:** 3
* **Kapacita:** 28 vojakov
* **Užitočné zaťaženie:** 2 700 kg
* **Dĺžka:** 19,43 m
* **Rozpätie:** 29,41 m
* **Výška:** 5,18 m
* **Plocha krídel:** 91,70 m²
* **Hmotnosť prázdneho lietadla:** 8 226 kg
* **Vzletová hmotnosť:** 11 793 kg
* **Maximálna vzletová hmotnosť:** 14 061 kg
* **Pohonná jednotka:** 2× hviezdicový štrnásťvalcový motor Pratt & Whitney R-1830-90C Twin Wasp, každý s výkonom 895 kW

### Výkony
* **Maximálna rýchlosť:** 360 km/h
* **Cestovná rýchlosť:** 257 km/h
* **Dostup:** 8 045 m
* **Dolet:** 2 575 km

## Zdroj

## Iné projekty

Kategória:Lietadlá Douglas
Kategória:Vojenské dopravné lietadlá
Kategória:Transportné lietadlá USA
Kategória:Lietadlá druhej svetovej vojny
Mazár-e Šaríf

**Mazár-e Šaríf** (iné prepisy: **Mazáre Šaríf, Mazár(-)í Šaríf, Mazár(-)i Šarif, Mazárišarif, Mazár(-)e Šeríf, Mazár(-)e Šerif**; výslovnosť: [mäzár í šäríf]; po perzsky ) je najväčšie mesto v severnom Afganistane. Leží v provincii Balch. Počet obyvateľov v roku 2006 sa odhaduje na 300 600, podľa sčítania v roku 1979 bol 103 372.

Mesto je najdôležitejším pútnickým mestom Afganistanu, pretože je v tunajšom mauzóleu údajne pochovaný štvrtý kalif Alí. Patrí medzi sväté mestá islamu. Leží pri starej Hodvábnej ceste. V meste sa spracúvajú poľnohospodárske produkty. Priesmyková cesta, ktorá spája mesto s mestom Kábul, bola postavená v roku1964 s pomocou ZSSR.

## Iné projekty

Kategória:Mestá v Afganistane
Kategória:Mestá na hodvábnej ceste
How Much Is the Fish?

„**How Much Is the Fish**“ je skladba nemeckej techno skupiny Scooter z ich piateho štúdiového albumu *[[No Time to Chill (album)|No Time to Chill]]* z roku 1998. Ako singel vyšla skladba v roku 1998. Počas práce na singli odišiel zo skupiny Ferris Bueller. Na jeho miesto nastúpil Axel Coon. Na konci videoklipu sa mala ukázať mŕtva ryba, ale finálna scéna sa nakoniec nekonala.
V refréne skladby je použitá melódia bretónskej piesne k cidru Son ar Chistr.

## Zoznam skladieb
;CD Singel
# "How Much Is The Fish?" (3:45)
# "How Much Is The Fish? [Extendedfish]" (5:23)
# "How Much Is The Fish? [Clubfish]" (6:11)
# "Sputnik" (3:06)

;12" singel
# "How Much Is The Fish [Clubfish]" (6:11)
# "How Much Is The Fish [Extendedfish]" (5:23)

## Umiestnenie vo svetových rebríčkoch

## Certifikácie

## Externé odkazy
* "How Much Is The Fish?" Official video
* Scooter Official site

## Referencie

Kategória:Piesne skupiny Scooter
Kategória:Piesne z 1998
Mohyla v Očkove

**Mohyla v Očkove** je archeologické nálezisko náčelníckej mohyly z mladej bronzovej doby. Nachádza sa pri ceste č. 504 pri obci Očkov v okrese Nové Mesto nad Váhom.

## Opis
Nálezisko Očkov patrí k najvýznamnejším objavom slovenskej archeológie na strednom Považí. V rokoch 1953, 1955, 1958 a 1959 tu odkryli pracovníci Archeologického ústavu SAV mohylu náčelníka z mladšej bronzovej doby a popolnicové pohrebisko z mladej rímskej doby.

V mohyle bol pochovaný pravdepodobne v 12. storočí pred Kr. príslušník, azda knieža, tzv. velatickej kultúry. Ľud tejto kultúry obýval územie dolného Rakúska, západného Maďarska a juhozápadného Slovenska. Mohyla v Očkove z obdobia velatickej kultúry bola prvým objavom svojho druhu.

Svojim významom ďaleko presahuje rámec Slovenska. V objekte je rekonštruovaný odkryv hrobovej komory na základe nálezových okolností. Mŕtveho položili na hranicu o priemere asi 10 m v slávnostnom odeve spolu s bronzovými a zlatými šperkami. Na hranicu poukladali nádoby s tekutou a mäsitou potravou. Vedúce vojenské postavenie mŕtveho vo vtedajšej spoločnosti symbolizuje meč, kopija, štít, konský postroj. Na mieste spáleniska vykopali obdĺžnikovú etážovú hrobovú komoru, ktorej dno i spodné steny boli vydrevené. Na podlahu po zhrnutí zvyškov pôvodnej hranice rozmiestnili nádoby. Hrobovú komoru potom pokryli sedlovitou strechou, ktorú podopierali drevené koly. Na strechu poukladali ďalšie milodary, bronzové a hlinené nádoby. V niektorých z nich sa nachádzala tekutá potrava, v iných boli nedohorené ľudské kosti - pravdepodobne pozostatky ľudských obetí pri úmrtí náčelníka. Na strechu naniesli vrstvu spraše striedavo s vrstvami kameňa. Na kamenné jadro navrstvili zeminu. Okraj dobudovaného celku spevnili kamenným vencom s priemerom 25 m.

## Referencie

## Iné projekty

## Použité zdroje
* informačná tabuľa v lokalite mohyly, prístup: 27.07.2010

Kategória:Archeologické lokality na Slovensku
Kategória:Pohrebné stavby
Kategória:Očkov
Kategória:Bronzová doba
Kostol svätej rodiny (Kaliningrad)

náhľad|Kostol sv. rodiny v Kaliningrade
**Kostol svätej rodiny** (, ) je rímskokatolíckym kostolom v ruskom meste Kaliningrad, ktorý slúži katolíckej minorite v meste (hlavne z Litvy a Poľska). Nachádza sa neďaleko rieky Pregel.

## História
V období Nemeckého cisársta na začiatku 20. storočia v prevažne nemeckom a protestantskom meste Kráľovec chýbal kostol pre potreby katolíckej minority. Od čias reformácie bolo mesto prevažne protestantské a staré katolícke chrámy prešli do rúk protestantov (hl. evanjelikov a. v.). Kostol sv. rodiny sa staval v rokoch 1904 až 1907 podľa plánov Fritza Heitmana. Bol postavený v novogotickom architektonickom štýle. Počas bojov v rokoch 1945 medzi wermachtom a Červenou armádou zostl najmenej poškodený, preto slúžil ako vojenská nemocnica. Bol katolíckej cirkvi odobratý a slúžil ako sklad hnojív. Pochopiteľne chátral a jeho umelecká hodnota klesala. V roku 1980 po rekonštrukcii bol po inštalácii nového organa zmenený na budovu filharmonie, v ktorej sa konali koncerty.

## Súčasnosť
V roku 1992 bol kostol vrátený rímskokatolíckej cirkvi a stal sa dôstojným svätostánkom kaliningradských rímskych katolíkov. Okrem ruského jazyka sa v ňom slúžia aj katolícke poľské a litovské bohoslužby.

## Iné projekty

## Externé odkazy
* Балдур Кёстер «Здания Кёнигсберга» 
* Kirchen und Sozialeinrichtungen in Konigsberg (Кирхи и социально-бытовые учреждения Кёнигсберга
* Фото Филармонии
* Путеводитель по Калининграду 

Kategória:Stavby v Kaliningrade
Kategória:Architektúra z 1907
Kategória:Rímskokatolícke kostoly v Rusku
Kategória:Kostoly zasvätené Svätej rodine
Ramp! (The Logical Song)

„**Ramp! (The Logical Song)**“ alebo len „**The Logical Song**“ v určitých územiach, je singel nemeckej techno skupiny Scooter založený na skladbe „The Logical Song“ od skupiny Supertramp. Nachádza sa na ich druhom kompilačmom albume *[[Push the Beat for This Jam (The Singles 98-02)]]* a dosiahol prvé miesta v niekoľkých európskych krajinách, vrátane Nórska a Írska, rovnako ako prvé miesto v Austrálii v roku 2002.
Singel dosiahol číslo 2 vo Spojenom kráľovstve a dosiahol najvyššie v histórii skupiny od skladby „Back In The UK“ z roku 1996. Bol certifikovaný na zlato v BPI, s predajom nad 400,000 kópií a 15. najpredávanejší singel roka 2002.

## Zoznam skladieb
;Nemecko CD Singel (10 december 2001)
# "The Logical Song" (Radio Edit) (3:53)
# "The Logical Song" (Club Mix) (7:00)

;Nemecko CD Maxi (10 december 2001)
# "The Logical Song" (3:53)
# "The Logical Song" (Extended Mix) (6:07)
# "The Logical Song" (The Club Mix) (7:00)
# "Siberia" (2:49)

;Francúzsko CD Singel 
# "The Logical Song" (Radio Edit) (3:53)
# "The Logical Song" (Clubstar UK Mix) (7:41)

;Austrália CD Maxi (19 august 2002)
# "The Logical Song" (Radio Edit) (3:53)
# "The Logical Song" (Clubstar UK Mix) (7:41)
# "The Logical Song" (D-Bop UK Mix) (7:36)
# "The Logical Song" (Starsplash Remix) (7:17)
# "The Logical Song" (Jay Frog Remix) (6:24)

;Austrália CD Maxi 2. Version (19 august 2002)
# "The Logical Song" (Radio Edit) (3:53)
# "The Logical Song" (Clubstar UK Mix) (7:41)
# "The Logical Song" (D-Bop UK Mix) (7:36)
# "The Logical Song" (Extended Mix) (6:07)
# "The Logical Song" (Club Mix) (7:00)
# "The Logical Song" (Starsplash Remix) (7:17)

;12" Singel (5 november 2001)
# "The Logical Song" (Extended Mix) (6:07)
# "The Logical Song" (Club Mix) (7:00)
# "The Logical Song" (Starsplash Remix) (7:17)
# "The Logical Song" (Jay Frog Remix) (6:24)

;UK CD Maxi (10 jún 2002)
# "The Logical Song" (Radio Edit) (3:53)
# "The Logical Song" (Clubstar UK Mix) (7:41)
# "The Logical Song" (D-Bop UK Mix) (7:36)

## Rebríčky
 

## Vzorky
„Ramp! (The Logical Song)“ je založený na skladbe „The Logical Song“ skupiny Supertramp z ich albumu Breakfast in America

## Referencie

Kategória:Piesne skupiny Scooter
Kategória:Piesne z 2001
Kategória:Piesne z 2002
Chrám Povýšenia Svätého Kríža (Kaliningrad)

thumb|220px|Chrám sv. Kríža
thumb|220px|Chrám sv. Kríža
**Chrám Povýšenia Svätého Kríža** (, ; ) je pravoslávny chrám v ruskom meste Kaliningrad v bývalej mestskej štvrti Lomse (dnes Ulica generála Pavlova). Do roku 1945 slúžila ako kostol nemeckým evanjelikom a. v.

## História
Chrám sa vybudoval podľa plánov architekta Arthura Kicktona v rokoch 1930 až 1933 ako evanjelický Kostol sv. Kríža. Ide o modernú architektúru 20. storočia. Medzi jeho dvoma mohutnými vežami sa nachádza vzácny kríž z majoliky z Kadyny. Chrám utrpel v roku 1945 menšie škody ako iné chrámy v meste. Po odsune Nemcov bol zatvorený a využívaný ako garáže a továreň na rybárske potreby. Postupne chátral v bol devastovaný.

## Súčasnosť
Po roku 1989 bol chrám odovzdaný ruskej pravoslávnej cirkvi. Nastala jeho rozsiahla rekonštrukcia a prispôsobenie liturgickým potrebám pravoslávnej cirkvi. V roku 2000 bol inštalovaný krásny jantárový ikonostas.

## Iné projekty

## Pozri aj
* Zoznam chrámov v Kaliningrade

Kategória:Pravoslávne chrámy v Rusku
Kategória:Stavby v Kaliningrade
Kategória:Architektúra z 1933
Aiii Shot the DJ

„**Aiii Shot the DJ**“ je singel nemeckej techno skupiny Scooter z ich ôsmeho štúdiového albumu *[[We Bring the Noise! (album)|We Bring the Noise!]]*. Bol vydaný dňa 13. augusta 2001.

## Zoznam skladieb
;CD Singel
# "Aiii Shot the DJ" [Radio Version] (3:30)
# "Aiii Shot the DJ" [Extended Version] (4:52)
# "Aiii Shot the DJ" [Bite The Bullet Mix] (6:38)
* "Aiii Shot the DJ" Video (Multimedia Part)

;12" Singel
# "Aiii Shot the DJ" [Extended Version] (4:52)
# "Aiii Shot the DJ" [Bite The Bullet Mix] (6:38)

;Download
# "Aiii Shot the DJ" [Radio Version] (3:30)
# "Aiii Shot the DJ" [Extended Version] (4:52)
# "Aiii Shot the DJ" [Bite The Bullet Mix] (6:38)

## Hudobné video
Na hudobnom videu spolupracoval nemecký komik Helge Schneider.

## Referencie

Kategória:Piesne skupiny Scooter
Kategória:Piesne z 2001
Suavemente

„**Suavemente**“ je coververzia skupiny Scooter skladby „Suavemente“ od portorického speváka Elvisa Crespa z ich desiateho štúdiového albumu *[[Mind the Gap (album)|Mind the Gap]]*. Bol vydaný dňa 7. marca 2005. Na hudobnom videu sú tropické scény s tromi členmi v tej dobe (H. P. Baxxter, Rick J. Jordan a Jay Frog).

## Zoznam skladieb
;CD Singel & Download
# "Suavemente" [Radio Edit] (3:35)
# "Suavemente" [Extended] (5:42)
# "Suavemente" [Club Mix] (6:48)
# "Suavemente" [Original Club] (3:30)
# "Trance Atlantic" [Club Mix] (4:05)

;12" Singel
# "Suavemente" [Extended] (5:42)
# "Suavemente" [Club Mix] (6:48)

## Pozície v rebríčkoch

## Referencie

Kategória:Piesne skupiny Scooter
Kategória:Single z 2005
RheinEnergieStadion

**RheinEnergieStadion** alebo **Köln Stadion** je futbalový štadión v Kolíne nad Rýnom a domovský štadión futbalového klubu 1. FC Kolín.

## Popis
V roku 1923 v miestach bývalej vojenskej pevnosti, ktorá musela byť po prvej svetovej vojne podľa Versaillskej zmluvy z roku 1919 zbúraná, bol postavený štadión s kapacitou 80 000 miest. Svojho času to bol najväčší štadión vo vtedajšom Nemecku. Počas prvej rekonštrukcie v roku 1974 - 1975 bol kompletne ako prvý v Nemecku zastrešený. Kvôli prieťahom s rekonštrukciou prišlo mesto Kolín nad Rýnom vtedy o usporiadanie MS 1974. Pri druhej rekonštrukcii 2001 - 2004 bola počas prevádzky strhnutá a potom znovu postavená jedna zo štyroch tribún. V súčasnosti je RheinEnergieStadion domovom futbalového klubu 1. FC Kolín.  

### Zaujímavosti
*Na štadióne sa okrem tradičného futbalu hrá aj americký futbal. Kolín nad Rýnom reprezentuje tím *Cologne Centurions*, ktorý hrá európsku obdobu americkej NFL.
*V roku 2005 Medzinárodný olympijský výbor ocenil kolínsky RheinEnergieStadion bronzovou medailou v celosvetovej súťaži, do ktorej bolo prihlásených 93 štadiónov a športovísk v 25 zemiach sveta.

### Parametre

Celková kapacita štadiónu : 50 000
Počet miest na sedenie : 41 206
Počet zastrešených miest na sedenie : 41 206
Počet miest na státie : 9 168
Počet zastrešených miest na státie : 9 168
Kapacita štadiónu pre medzinárodné zápasy : 40 590
V prevádzke od : 16. septembra 1923
Posledná prestavba : december 2001 – júl 2004
Náklady : 119 500 000 €

### Majstrovstvá sveta vo futbale 2006

## Adresa
Junkersdorfer Straße 800, 50933 Köln

## Iné projekty

## Externé odkazy
*Oficiálna stránka štadióna 
*Oficiálna stránka mesta Kolín nad Rýnom 

## Zdroj

Kategória:Futbalové štadióny v Nemecku
Kategória:Stavby v Kolíne nad Rýnom
Kategória:Šport v Kolíne nad Rýnom
Kategória:Architektúra z 1923
Kategória:Štadióny Majstrovstiev sveta vo futbale 2006
Kategória:Štadióny Majstrovstiev Európy vo futbale 2024
Naboo

**Naboo** je fiktívna planéta z filmovej ságy Hviezdne vojny. Pochádza odtiaľ kráľovná a neskôr senátorka Padmé Amidala. Na tejto planéte zahájila Obchodná federácia prvú blokádu. Naboo nemá jadro a preto je pretkaná jaskyňami a tunelmi, ktoré umožňujú preplávať na skrz.

## Referencie

Kategória:Planéty Hviezdnych vojen
Chrám svätej Sofie (Veľký Novgorod)

thumb|Chrám sv. Sofie v Novgorode 
thumb|Kupola chrámu s krížom a holubom
thumb|Katedrála s mileriárnym pamätníkom 
**Chrám svätej Sofie** je pravoslávny chrám v ruskom meste Velikij Novgorod. Bol postavený medzi rokmi 1045 – 1050. Je najstarším zachovaným kresťanským chrámom postaveným Slovanmi na ruskom území.

## Dejiny
Bol vybudovaný v rokoch 1045 až 1050 v staroruskom architektonickom štýle, ktorý bol typický pre 11. storočie. Ide o najstarší ruský chrám, ktorý bol postavený Slovanmi. Stal sa symbolom novgorodskej moci a demokracie. Hlavná kupola nad chrámom je pozlátená, ostatné sú postriebrené. Pozoruhodnosťou chrámu sú aj známe bronzové magdeburské dvere vyrobené v rokoch 1152 až 1154 v románskom štýle. Sú na nich vyobrazení východofranskí kňazi a biblické výjavy. Nie je známa história, ako sa dostali do Novgorodu. Fresky v chráme patria medzi najkrajšie v Rusku. Zaujímavou je freska cisára Konštantína a jeho matky svätej Heleny. Ikonostas je vyzdobený ikonami zo 16. storočia s ikonami známych ruských majstrov. Chrám bol v roku 1929 zatvorený a zmenený na múzeum ateizmu. Počas nacistickej okupácie (1941 až 1944) bol poškodený a neskôr rekonštruovaný.

## Súčasnosť
Chrám bol v roku 1991 vrátený ruskej pravoslávnej cirkvi a opäť sa v ňom konajú pravoslávne bohoslužby. V rokoch 2005 až 2007 prebehla rozsiahla rekonštrukcia kupol. Na najvyššiu pozlátenú kupolu bol v roku 2007 opäť inštalovaný holub, ku ktorému sa viaže stará novgorodská legenda.

## Legenda o holubovi
V roku 1570 Ivan IV. Hrozný zmasakroval obyvateľstvo mesta a vyplienil ho. Holub, ktorý sedel na kupoli Chrámu sv. Sofie od hrôzy skamenel. Bohorodička jednému mníchovi vyjavila, že to bolo potešenie pre ťažko skúšaných obyvateľov mesta a pokiaľ holub z kríža nezletí, mesto bude pod jeho ochranou. V skutočnosti je holub symbolom svätého Ducha. V auguste 1941, keď obsadili mesto nacistické vojská a chrám bol poškodený, kríž aj s holubom ako trofej odniesli vojaci španielskej Modrej divízie, ktorá bojovala s nemeckými vojskami, do Španielska. V roku 2002 poslala pravoslávna cirkev do Madridu posolstvo, v ktorom požadovala vrátenie kríža s holubom. Slávnostný akt navrátenia sa uskutočnil v roku 2004 v Chráme Krista Spasiteľa v Moskve za prítomnosti vysokých španielskych a ruských predstaviteľov. Kópia krížu s holubom sa vrátila na strechu pozlátenej kupoly.

## Externé odkazy
* Софийский собор\\"Русский город"

* О деревянной Софии Новгородской\\"Новгород Он-Лайн"
* Сферическая панорама интерьера Собора Святой Софии

## Iné projekty

Kategória:Pravoslávne chrámy v Rusku
Kategória:Kostoly zasvätené svätej Sofii
1. FC Köln

**1. Fußball Club Köln** je nemecký futbalový klub z Kolína nad Rýnom založený v roku 1948. Domáce zápasy hrá na štadióne Rhein energie stadion v Kolíne nad Rýnom.

## Úspechy
* Nemecký pohár DFB Pokal - 1968,1977,1978 a 1983

## Zdroj


Kategória:Nemecké futbalové kluby
Kategória:Kolín nad Rýnom
Kategória:Futbalové kluby založené v 1948
Casomai

**Casomai** (po slovensky: *V prípade, že*) je pieseň talianskej speváčky Laury Pausini. Je to v poradí tretí singel zo živého albumu *[[Laura Live World Tour 09]]*, ktorý bol uverejnený 29. januára 2010 prostredníctvom rozhlasu. Španielska verzia pesničky sa volá *„Menos mal“*.

Je to jedna z troch nových piesní, ktoré boli dostupné na albume zo svetového turné. Ďalšími boli Con la musica alla radio a Non sono lei (ďalšie štúdiové nahrávky). Pieseň bola nahraná počas tzv. „soundchecku“ - zvukovej skúšky pred koncertom v São Paulo, španielska verzia v Buenos Aires.

30. januára  bol zverejnený 30 sekundový náhľad videa. V tomto úryvku Laura spieva o jej vzťahu, počiatočných konfliktoch s gitaristom jej kapely, Paolom Carta spred štyroch rokov. Teraz je súčasným partnerom Laury Pausini.

Pausini potvrdila, že po vydaní tohto singlu a po získaní štvrtej ceny Grammy Award si zoberie dva roky pauzy a sľúbila návrat v roku 2012.

## Tracklist
;Download
# „Casomai“
# „Menos mal“

## Videoklip
Videoklip bol natočený v lete 2009 v New Yorku. Réžia: Gaetano Morbioli.

Mladý muž, ktorý sa podieľa na koncerte Laury Pausini, je so svojim dievčaťom. Ale musí sa vrátiť späť, aby pripravili pódium a techniku. Dievča zostáva sama smutná. Laura spolu s kapelou hrajú pieseň Casomai. Dievča však dostane nápad a taxíkom príde na miesto koncertu. Počas neho hľadá mladíka. Ten ju objaví a skončia v objatí. Počas klipu vidieť aj zábery zo zákulisia a skúšok.

Kategória:Piesne z 2010
Kategória:Piesne Laury Pausini
ZUNO Bank

náhľad|Sídlo na Einsteinovej v Bratislave

**Zuno Bank** je internetová banka skupiny Raiffeisen International na Slovensku, so zriadenými sídlami vo Viedni a Bratislave. Svoje služby plánuje po spustení na Slovensku rozšíriť do ďalších krajín strednej a východnej Európy.
Na Slovensku sa rozhodla Zuno bank zriadiť aj kontaktné centrum pre slovenských a českých klientov so sídlom v Nitre.

Zuno Banka je prvou direct bankou na Slovenskom trhu. Svoje služby poskytuje prostredníctvom internet bankingu a telefónu.

Banka získala bankovú licenciu od rakúskeho Úradu pre dohľad nad finančným trhom v roku 2009 pod menom RI Projekt AG, keďže podľa rakúskych pravidiel nemôže mať žiadateľ o licenciu vo svojom názve slovo banka. Po získaní licencie meno zmenila na Raiffeisen International Direct Bank AG.  Princíp jednotného európskeho pasu umožňuje banke vstúpiť na trh inej členskej krajiny EÚ jednoducho tým, že banka dodrží pravidlá regulačných orgánov v príslušných štátoch, konkrétne Smernicu č. 2006/48/ES Európskeho parlamentu a rady zo 14. júna 2006 o začatí a vykonávaní činností úverových inštitúcií.

Zuno banke bol Národnou bankou Slovenska pridelený kód medzibankového styku **8410**.

Zuno Bank začala s aktívnou činnosťou 1. augusta 2010. Vykonáva bankové operácie, účet v banke si v počiatočnej fáze mohli otvoriť len zamestnanci banky. Po doladení a odskúšaní všetkých služieb a funkcionalít medzibankového platobného styku a bezpečnosti systémov začala banka ponúkať služby verejnosti na konci roka 2010, kedy predstavila logo a celú korporátnu identitu.

Vklady v Zuno bank sú chránené rakúskym fondom Einlagensicherung der Banken und Bankiers Gmbh (pre fyzické osoby do maximálnej výšky 100 000 eur na vkladateľa, pre právnické osoby do konca roka 2010 v maximálnej sume 50 000 eur, od 1.1.2011 do celkovej sumy 100 000 eur na vkladateľa).

## Ukončenie pôsobenia na Slovenskom trhu
Zuno Bank ukončí svoje pôsobenie na Slovenskom trhu do konca roku 2017. O ukončení činnosti sa vyjadril majiteľ ešte 4. októbra 2016. Dôvodom ukončenia je poskytovanie duplicitných služieb v rámci skupiny Raiffeisen International a taktiež stratovosť banky od jej vzniku na Slovensku. Svoju pôsobnosť neukončí len na slovenskom ale taktiež aj na českom trhu.

Od 21. októbra 2017 banka nebude prijímať nových klientov a úroky na sporiacich účtoch zníži na minimum. Banka musí odovzdať licenciu v druhej polovici roka 2017.

## Referencie

Kategória:Bankovníctvo
Kategória:Banky na Slovensku
Causerie

**Causerie** (, čo v preklade znamená *nenútený rozhovor, beseda, nenútená prednáška*, slov. výslovnosť: [kózri/kozri], fr. výslovnosť: [kozri]) alebo staršie **causeria** [kozéria]) je novinársky krátky literárny útvar uverejnený ako stĺpček. Obvykle je vo forme kratšej literárne štylizovanej a humornej úvahy o rôznych problémoch. Má vyvolať dojem nenútenej a duchaplnej besedy či dialógu. Je možné použiť v nej pestré štylistické nástroje, hyperbolu a experimenty s rôznymi štylistickými postupmi. Z českých autorov využívali túto formu Jan Neruda, J. S. Machar, Karel Čapek. V slovenskej literatúre sa vyskytuje pod názvom besednica ako žurnalistický žáner. Možno ju nájsť u spisovateľa Petra Karvaša v zbierke causerií  *V úvodzovkách* (1995). 
 
Causerie vznikla vo francúzskom kultúrnom okruhu, s úspechom sa ujala v českej literatúre a žurnalistike. Názov causerie bol vytvorený odvodením z názvu súboru esejí *Causeries du lundi*, slov. „Pondelkové causeries“ od autora Charlesa Augustina Sainte-Beuve.

Causerie sa vyskytuje aj v obrazových médiách, napr. v televízii, kde sa charakterizuje ako krátky informatívny rozhovor formou kratšieho klipu. Causerie nie je definovaná podľa obsahu či formátu, je definovaná ako štýl.

## Referencie


## Zdroje
* Encyklopédia Larousse
* Encyklopédia Britannica
* 
* Encyklopédia poznania

Kategória:Literárne žánre
Kategória:Žurnalistika
Rosetta@home

**Rosetta@home** je distribuovaný projekt využívajúci počítače pripojené do siete Internet pomocou infraštruktúry BOINC prevádzkovaný Baker laboratory, University of Washington. 

Je zameraný na predpovedanie trojrozmerných tvarov rôznych proteínov. Modelovaním jednotlivých bielkovinových reťazcov sa snaží objaviť tvar s najnižším energetickým obsahom, ktorý by mal dosiahnuť skutočný proteín v bunke. Hotové modely posiela do medzinárodnej proteínovej databanky. Tie sú zadarmo prístupné širokej vedeckej obci určené na ďalší výskum. Projekt si sľubuje mnohoraké využitie. Napríklad pri objavovaní vhodných účinných liekov pre mnohé choroby ako sú malária, AIDS, rakovina, Alzheimerova choroba a iné choroby súvisiace s proteínmi a poškodením DNA. Prakticky urýchli prísun nových poznatkov o biochemických procesoch.

## Externé odkazy
* Oficiálna stránka projektu

Kategória:Distribuované projekty
Baćinska jezera

**Baćinska jezera** sú skupina sladkovodných krasových jazier medzi Hercegovinou a južným Chorvátskom v blízkosti mesta Ploče pri Dubrovníku.

Skladajú sa zo siedmich jazier, šesť z nich tvorí modrasto-zelený náhrdelník. Ich mená sú: Ocusa, Crnisevo, Podgora, Sladinac, Vrvnik a Plitko jezero. Plitko jezero má miestami hĺbku iba okolo 1 m. Celá plocha jazier je 1,38 km², ich hĺbka je od 5 - 35 m. V jazerách je brakická voda, čo znamená, že sú spojené s morom. Séria šiestich jazier leží v skalnatom údolí. Dná jazier ležia pod úrovňou morskej hladiny.

## Iné projekty

Kategória:Jazerá v Chorvátsku
Distribuovaný výpočet

**Distribuovaný výpočet** je výpočet rozdelený na viac menších, menej náročných úloh, pre rýchlejšie vybavenie požiadavky zadanej programu. Možno ho použiť len pri výpočtoch, ktorých algoritmus sa dá paralelizovať – previesť na paralelnú verziu, kedy vzájomne nezávislé časti výpočtu bežia súčasne.

Výpočet sa dá distribuovať buď na úrovni operačného systému s presmerovaním softvérových vlákien na iných členov výpočtového clustera, alebo priamo v réžii programu, ktorý sa nainštaluje v podobe mnohých klientov na každý z počítačov tvoriacich výpočtový cluster.

Medzi typické výpočty, ktoré je vhodné riešiť ako distribuované, patrí analýza veľkého množstva štatistické dáta, „spätné inžinierstvo“ DNA, modelovanie štruktúry bielkovín, generovanie fraktálov, alebo skúmanie vesmírneho vlnenia na prítomnosť rádiového signálu mimozemšťanov (SETI). Najznámejšou infraštruktúrou pre distribuované výpočty je program BOINC.

Kategória:Distribuované projekty
Kategória:Softvérové inžinierstvo
Hyper Hyper

„**Hyper Hyper**“ je skladba nemeckej techno skupiny Scooter z ich debutového albumu *[[...and the Beat Goes On!]]*. Bol v troch verziách: dve verzie mali rovnaký zoznam skladieb ale rozdielne obaly. „Hyper Hyper“ bol jedným z najúspešnejších hitov roku 1994.

Pôvodné citácie v „Hyper Hyper“ boli prevzaté zo skladby Ultra-Sonic z roku 1993 „Annihilating Rhythm (Do you love your hardcore?)“ licencovanou Low Spirit Records/Polydor. Ultra-Sonic v skladbe kričal slová piesne, rovnako ako aj vymenoval tridsať DJov, ktorý boli populárny v Nemecku v 90-tych rokoch:

## Zoznamy skladieb

## Rebríčky a predaje

### Vrcholové pozície

### Koncoročné rebríčky

### Certifikácie

## Referencie

Kategória:Piesne skupiny Scooter
Kategória:Piesne z 1994
Tokto

thumb|right|Poloha Tokta
thumb|right|Ostrovy Tokta
**Dokdo** () alebo **Takešima** () je skupina ostrovov v Japonskom mori, ktorá sa skladá z asi 90 ostrovčekov a útesov (vrátane 37 klasifikovaných ako pevniny), najväčšie sú ostrovy Seodo a Dongdo. O ich suverenitu Kórejská republika vedie spor s Japonskom.

Ostrovy zaberajú oblasť o rozlohe , najvyšší vrchol sa týči do výšky . Nachádzajú sa  od pobrežia Kórejského polostrova. V Kórei ostrovy administratívne patria do provincie Kjongsangbuk-to (Severný Kjongsang). Ostrovy majú len dvoch trvalo žijúcich obyvateľov, ale vďaka neustálemu spojenie ich navštívi asi 2 000 turistov ročne.

## Iné projekty
.

Kategória:Ostrovy Kórejskej republiky
Kategória:Ostrovy Japonska
Kategória:Sporné územia
Mužská dvojhra na Wimbledone 2006

**Mužská dvojhra na Wimbledone 2006** sa hrala ako súčasť Wimbledonu 2006 od 26. júna do 9. júla. Titul získal švajčiarsky tenista Roger Federer, ktorý vo finále zdolal Rafaela Nadala. Pre Federera to bol 4. titul vo Wimbledone a 8. grandslamové víťazstvo.

## Nasadení hráči
*Nižšie je zoznam nasadených hráčov. V zátvorkách je kolo, v ktorom vypadli.*

#  **[[Roger Federer]] (Víťaz)**
#  Rafael Nadal *(Finále)*
#  Andy Roddick *(3. kolo)*
#  David Nalbandian *(3. kolo)*
#  Ivan Ljubičić *(3. kolo)*
#  Lleyton Hewitt *(Štvrťfinále)*
#  Mario Ančić *(Štvrťfinále)*
#  James Blake *(3. kolo)*
#  Nikolaj Davydenko *(1. kolo)*
#  Fernando González *(3. kolo)*
#  Tommy Robredo *(2. kolo)*
#  Thomas Johansson *(1. kolo)*
#  Tomáš Berdych *(4. kolo)*
#  Radek Štěpánek *(Štvrťfinále)*
#  Sébastien Grosjean *(3. kolo)*
#  Gastón Gaudio *(2. kolo)*


  Robby Ginepri *(1. kolo)*
  Marcos Baghdatis *(Semifinále)*
  Tommy Haas *(3. kolo)*
  Dominik Hrbatý *(1. kolo)*
  Gaël Monfils *(1. kolo)*
  Jarkko Nieminen *(Štvrťfinále)*
  David Ferrer *(4. kolo)*
  Juan Carlos Ferrero *(3. kolo)*
  Andre Agassi *(3. kolo)*
  Olivier Rochus *(3. kolo)*
  Dmitrij Tursunov *(4. kolo)*
  Fernando Verdasco *(4. kolo)*
  Paradorn Srichaphan *(1. kolo)*
  Kristof Vliegen *(2. kolo)*
  Nicolás Massú *(1. kolo)*
  Paul-Henri Mathieu *(1. kolo)*


### Finále

### Horná polovica
#### Sekcia 1

#### Sekcia 2

#### Sekcia 3

#### Sekcia 4

### Dolná polovica
#### Sekcia 5

#### Sekcia 6

#### Sekcia 7

#### Sekcia 8

## Referencie

## Externé odkazy
* www.wimbledon.org – Oficiálne stránky (anglicky)
* Mužská dvojhra na Wimbledon 2006 - pavúk a výsledky na atptour.com
* Mužská dvojhra na Wimbledon 2006 - pavúk a výsledky na itftennis.com
* Mužská dvojhra na Wimbledon 2006 - pavúk a výsledky na wimbledon.com

Kategória:Wimbledon 2006
Lincoln automobiles

thumb|vpravo|Lincoln z roku 1929

**Lincoln automobiles** (skrátene ***Lincoln***) je americká značka aút vyššej triedy a štátnych limuzín. Lincoln automobiles je dcérska spoločnosť koncernu Ford, ktorý sídli v Dearborn, Michigan, USA.

## História
V roku 1917 založil Henry M. Leland so svojím synom Wilfriedom firmu *Lincoln Motor Company*, ktorú pomenoval po Abrahamovi Lincolnovi, 16. americkom prezidentovi. Zo začiatku firma vyrábala letecké motory Lincoln *Liberty L8* a *Liberty L12*, ktoré sa používali v amerických lietadlách prvej svetovej vojny.

## Iné projekty

## Zdroj

Kategória:Automobilky USA
Helmut Hasse

**Helmut Hasse** (* 25. august 1898, Kassel, Nemecko, vtedy Nemecké cisárstvo – † 26. december 1979, Ahrensburg, Nemecko) bol nemecký matematik. Zaoberal sa predovšetkým teóriou čísel, špeciálne p-adickými číslami a algebraickou teóriou čísel.

## Referencie

Kategória:Narodenia v 1898
Kategória:Úmrtia v 1979
Kategória:Nemeckí matematici
Kategória:Absolventi Univerzity v Göttingene
Kategória:Vyučujúci na Humboldt-Universität zu Berlin
Anjeli a démoni

**Anjeli a démoni** môže byť:
* bestseller, román od D. Browna z roku 2000, pozri Anjeli a démoni (kniha)
* film podľa tohto románu z roku 2009, pozri Anjeli a démoni (film)
The Ultimate Aural Orgasm

***The Ultimate Aural Orgasm*** je dvanásty štúdiový album nemeckej techno skupiny Scooter. Z neho boli vydané dva single: „Behind the Cow“ a „Lass Uns Tanzen“. Je to prvý album na ktorom sa podieľal nový člen skupiny Michael Simon. Grafika obalu albumu je poctou pre album Depeche Mode z roku 1987 *[[Music For The Masses]]*.

## Zoznam skladieb
# "Horny in Jericho" - 2:50
# "Behind the Cow" (featuring Fatman Scoop) - 3:36
# "Does The Fish Have Chips?" - 3:25
# "The United Vibe" - 3:48
# "Lass Uns Tanzen" - 4:27
# "U.F.O. Phenomena" - 5:04
# "Ratty's Revenge" - 4:49
# "The Shit That Killed Elvis" (featuring Jimmy Pop a Bam Margera) - 3:55
# "Imaginary Battle" - 3:57
# "Scarborough Affair" - 4:26
# "East Sands Anthem" - 4:13
# "Love Is An Ocean" - 5:45

## Deluxe edícia
Deluxe edícia prichádza s druhým CD a nasledujúcim poradím skladieb. Táto verzia bola vydaná ako štandard v Austrálii ako *2 x CD Tour Edition*.

# "Aiii Shot The DJ" (bez Live Track)
# "Am Fenster" (bez Live Track)
# "Trance Atlantic" (Special Live Version)
# "Fire" (celá Live Verzia)
# "Apache" (Flip & Fill UK Mix)
# "Behind the Cow" (3 AM Mix)
* "Behind the Cow" Making Of Video
* "Behind the Cow" Video
* Fotografie
* Rozhovor so skupinou

## Poznámky
* „Begind The Cow“ má vzorky z rôznych verzií „What Time Is Love?“ od The KLF, „(Don't Fear) The Reaper“ od Blue Öyster Cult a „Black Celebration“ od Depeche Mode. Má tiež vokály zo skladby „Yeh Kali Kali“ z indického filmu „Baazigar“.
* „Does The Fish Have Chips?“ je podobná skladbe „Song 2“ od skupiny Blur z ich rovnomenného albumu z roku 1997 a skladbe „Smack My Bitch Up“ od skupiny The Prodigy z ich albumu z roku 1997 *[[The Fat of the Land]]*. Texty sú použité zo skladby „Children of the Revolution“ od skupiny T-Rex.
* „The United Vibe“ má vzorky zo skladby Dena Harowa z roku 1986 „Catch the Fox“ z albumu *Overpower*.
* „Lass Uns Tanzen“ má vzorky skladby „Disco Band“ od italo-disco skupiny Scotch.
* „U.F.O. Phenomena“ má podobný melodický motív ako skladba „Radioactivity“ od skupiny Kraftwerk z albumu *[[Radio-Activity]]* z roku 1975.
* „Ratty's Revenge“ má vzorky írskej ľudovej piesne „She Moved Through the Fair“ rovnako ako „Bring Me Back Light“ od skupiny Talla 2XLC.
* „The Shit That Killed Elvis“ spolupracoval Jimmy Pop z americkej rockovej skupiny Bloodhound Gang.
* „Imaginary Battle“ má vzorky zo skladby „Church Of The KLF“ od The KLF z albumu *[[The White Room]]* z roku 1991.
* „Scarborough Affair“ má vzorky z tradičnej anglickej balady „Scarborough Fair“ rovnako ako „The First Noel (DJ Shah Remix)“ od Sarah McLachlan. „Scarborough Affair“ a „Ratty's Revenge“ je spievaný manželkou Ricka J. Jordana, Nikk.
* „Love Is An Ocean“ má vzorky ženského hlasu zo skladby „Love Is An Ocean“ od skupiny RMB z roku 1995.

## Referencie

Kategória:Hudobné albumy z 2007
Kategória:Albumy skupiny Scooter
İlhan Mansız

**İlhan Mansız** (* 10. august 1975, Kempten im Allgäu, Bavorsko, Nemecko) je bývalý turecký futbalista krymsko-tatárskeho pôvodu hrajúci na poste útočníka. Jeho rodičia boli tureckí prisťahovalci v Nemecku. 

V súčasnosti sa venuje krasokorčuľovaniu.

## Úspešná účasť na MS 2002
Reprezentoval Turecko na MS 2002 v Japonsku a Južnej Kórei, kde získal bronzovú medailu. Do hry zasiahol v každom zo siedmich stretnutí, ale s výnimkou zápasu o bronz vždy ako striedajúci hráč v priebehu druhého polčasu.

### „Zlatý gól“ vo štvrťfinále
Vo štvrťfinále proti Senegalu v 67. minúte vystriedal hviezdneho Hakana Şüküra. V 4. minúte predĺženia za stavu 0:0 strelil "zlatý gól", ktorým ukončil zápas a priviedol Turecko prvýkrát v histórii do semifinále, kde ho čakala Brazília. Tam nastúpil v 62. minúte za stavu 1:0 pre Brazíliu. Turkom sa už vyrovnať nepodarilo, čakal ich preto boj o bronz, v ktorom narazili na domácu Kóreu.

### Veľké chvíle v zápase o bronz
V tomto súboji padol İlhanovej prihrávke v 11. sekunde najrýchlejší gól v histórii MS, ktorého autorom bol Hakan Şükür. Kórea relatívne rýchlo (v 9. minúte) vyrovnala, ale potom prišli veľké chvíle samotného İlhana. Dvomi gólmi v 13. a 32. minúte dostal Turkov do vedenia 3:1. Domáci dokázali v nadstavenom čase už len znížiť na konečných 2:3.

## Od futbalu ku krasokorčuľovaniu
V auguste 2010 verejnosť šokovala správa, že İlhan Mansız vážne uvažuje o účasti na majstrovstvách sveta a Zimných olympijských hrách v krasokorčuľovaní. S futbalom musel kvôli zraneniu kolien predčasne skončiť. Neskôr sa zúčastnil natáčania tureckej televíznej reality show Hviezdy na ľade, kde mu ako partnerku pridelili bývalú slovenskú reprezentantku v kategórii športových dvojíc Oľgu Beständigovú. Ich športové partnerstvo postupne prerástlo do vážneho vzťahu. İlhana však zaujalo krasokorčuľovanie natoľko, že s Oľgou, ktorej po skončení kariéry s bratom Jozefom v roku 2005 krasokorčuľovnie veľmi chýbalo, začali pravidelne trénovať a ich cieľom je účasť nielen na svetových šampionátoch, ale najmä na Zimných olympijských hrách 2014 v Soči, kde chcú reprezentovať Turecko. 

## Referencie


Kategória:Narodenia v 1975
Kategória:Tureckí futbalisti
Kategória:Hráči Beşiktaş JK
Kategória:Hráči Hertha BSC
Kategória:Hráči Majstrovstiev sveta vo futbale 2002
Teréza Nováková

**Teréza Nováková**, rodená **Lanhausová**, (* 31. júl 1853, Praha – † 13. november 1912, Praha) bola česká spisovateľka s regionálnym zameraním na okolie Litomyšle a Proseča, predstaviteľka realizmu a tzv. dedinskej prózy. Bola aktívnou členkou ženského emancipačného hnutia.

Pochádzala z polonemeckej rodiny. Po svadbe (1876) sa presťahovala z Prahy do Litomyšle, kde študovala ľudové zvyky. Zaoberala sa prácou v ženských spolkoch a bojom za rovnoprávnosť žien (jeden taký spolok založila – účelom bolo vzdelanie žien). Bola tiež zberateľkou krojov, výšiviek a keramiky. 

Potom, čo v roku 1897 ovdovela, sa vrátila do Prahy a tam viedla časopis *Ženský svět*.

Jej vzorom bola Karolina Světlá.

## Dielo
Hlavnou témou jej diel je duchovný vývoj východočeského vidieku. Jej hrdinovia sú ušľachtilí, bojujú za spoločný pokrok spoločnosti ako celku – tento pokrok pre ňu znamená socializmus a z toho samozrejme plynie jej záujem o robotníctvo a tých najchudobnejších.

* *Úlomky žuly* – poviedky
* *Jan Jílek* – životopisný román o silne nábožensky založenom človeku
* *Jiří Šmatlán* – životopis človeka, ktorý sa od náboženstva dostáva k myšlienkám socializmu.
* *Na Librově gruntě* – rok 1848 na vidieku, zaoberá sa problémami okolo zrušenia roboty.
* *Drašar* – román popisujúcí psychologické problémy kňaza na dedine, končí tragicky.
* *Maloměstský román* – popisuje osudy dcéry K. H. Borovského, venovaný Karolíně Světlé.
* *Z měst i ze samot*
* *Děti čistého živého* – otázky náboženských skupín, obracajúcich sa k mysticizmu.
* *Karolína Světlá, její život a její spisy*
* *Z naší národní literatury*
* *Z nejvýchodnějších Čech* – z ciest po českomoravskom pomedzí
* *Východočeské lomenice* – národopisná štúdia
* *O českém kroji*
* *Slavín žen českých*
* *Moderní pohádky*
* ''Kamenité stezky

## Online dostupné diela
* 

## Zdroj

Kategória:Českí spisovatelia
Kategória:Osobnosti z Prahy
Akbar Veľký

**Džaláluddín Muhammad Akbar**, známy aj ako **Akbar Veľký** (*Akbar-e-Azam*) (* 15. október 1542 – † 27. október 1605, Fatéhpur Síkrí) bol indický panovník. Bol synom Nasiruddina Humájúna, vládcu Mogulskej ríše. Je všeobecne považovaný za najväčšieho mogulského panovníka.

## Rozširovanie ríše
Na trón sa dostal v roku 1556, kedy vládli Mogulovia len Paňdžábu. O rozšírenie ríše, de facto o jej vznik z pomerne malého kráľovstva sa zaslúžil práve Akbar, ktorý k ríši čoskoro po svojom nástupe na trón, v roku 1560, pripojil Džajpur, Džódpur a ďalšie územia, v roku 1573 pripojil Gudžarát, v roku 1574 Urísu, 1576 Bengálsko, 1586 Kašmír, 1592 Sindh a 1594 Kandahár.

Za zmienku tiež stojí, že presunul hlavné mesto, ktoré bolo v Dillí do Agry, kde vystaval slávnu pevnosť, a založil mesto Fatéhpur Síkrí neďaleko Agry, ktoré mu malo slúžiť ako sídelné mesto. Z tohto plánu však zišlo.

Počas svojej vlády eliminoval zahraničné vojenské hrozby od afganských potomkov šáha Šéra, a v druhej bitke pri Panipate (1556) porazil hindského vodcu Hemu.

## Zákonodarstvo
Akbar je známy najmä ako zákonodarca. Zaviedol rovnosť náboženstiev a zrušil potupnú daň *džazja*, vzťahujúcu sa len na nemoslimov, a hoci sám bol moslim, podporoval hinduizmus a zasadil sa o preklad hinduistických kníh do perzštiny. Údajne sa zaujímal aj o kresťanstvo a pozval do Indie jezuitov. Za zmienku stojí tiež stavba *Ibadat Khana* (perzsky *Dom uctievania*), akéhosi centra pre náboženské diskusie.
Zakázal detské manželstvá, satí a zvieracie obete. Zmenil zložitú a nespravodlivú daňovú sústavu, zaviedol políciu a uskutočnil veľa ďalších reforiem.

Podporoval literatúru, umenie a vedy, svojim ľudom bol mimoriadne obľúbený a nepochybne mal veľké zásluhy na rozvoji indickej kultúry. Zbieral literatúru a umelecké skvosty, dal postaviť rad budov.

## Literatúra
* 
* 
* 
* 
* 
* 
* 
* 
* 
* Arnold Hottinger: *Akbar der Große (1542–1605). Herrscher über Indien durch Versöhnung der Religionen,* Wilhelm Fink Verlag, München 1998
* Heike Franke: *Akbar und Gahangir. Untersuchungen zur politischen und religiösen Legitimation in Wort und Bild.* Hamburg 2007
* Bamber Gascoigne: *Die Grossmoguln. Glanz und Größe mohammedanischer Fürsten in Indien.* Prisma, Gütersloh 1987

## Iné projekty

## Externé odkazy
*Jalaluddin Muhammad Akbar  
*History of the friendship between Akbar and Birbal 
*Photos of Akbar The Great's final resting place

## Zdroj

Kategória:Monarchovia
Rýchlostná cesta M87 (Maďarsko)

**Rýchlostná cesta M87** () je plánovaná rýchlostná cesta v Maďarsku, ktorá bude viesť od M86 pri Szombathely, cez Kőszeg až ku rakúskej štátnej hranici. Jej plánovaná dĺžka je 20 kilometrov a na rakúskej strane na ňu bude nadväzovať spolková cesta 61a.

## Pozri aj
* Rýchlostná cesta M86
* Spolková cesta 61a

Kategória:Rýchlostné cesty v Maďarsku
Kategória:Doprava vo Vašskej župe
Blaenavon

**Blaenavon** je malé mesto, ktoré leží na juhovýchode Walesu blízko prameňa rieky Afon Llwyd a severne od mesta Pontypool. Leží na svahu a má 6 349 obyvateľov. Blaenavon vo waleštine znamená „prameň rieky“.

## Dejiny
Mesto sa rozvíjalo spolu so železiarňami, ktoré boli spustené v roku 1788 a z ktorých je dnes múzeum. Výroba ocele a uhoľný priemysel, zvýšili populáciu mesta na 20 000 ale od zatvorenia železiarní v 1900 a uhoľnej bane v 1980 sa populácia rapídne znížila a dnes žije v meste iba malá časť. Mesto sa pokúšalo prilákať turistov aj na zmenu z priemyselného mesta na „knižné“ mesto (tzv. book town). Od roku 2009 patria jeho priemyselné pamiatky v okolí k lokalitám Svetového dedičstva UNESCO.

V meste sa nachádza bývalá uhoľná baňa prestavaná na múzeum *Big Pit National Coal Museum*, železiareň, historická železnica *Pontypool and Blaenavon Railway*, *Blaenavon World Heritage Centre*, spevácky zbor *Blaenavon Male Voice Choir* a viaceré historické chodníky v miestnych horách.

## Galéria

Image:Big Pit Mining Museum.jpg|Big Pit Mining Museum
Image:Rail Blaenavon Steel 1885.jpg|Koľaj vyrobená v Blaenavone, videná vo Švédsku
Image:Blaenavon1.JPG|Blaenavon
Image:BlaenavonWorkingmensInstitute.jpg|Vojnový pamätník a Workmen's Hall


## Iné projekty

## Zdroj

Kategória:Lokality Svetového dedičstva v Spojenom kráľovstve
Kategória:Mestá vo Walese